《绝命诗》
宋代·徐崧

成仁取义在於斯，一死君恩报未迟。
杲日当空存正气，狂澜砥未起常彝。
孔明未复中原鼎，鹏举空搴二帝旂。
可恨奸回移宋祚，阖门厉鬼泣秦师。

作者简介：徐崧（？～一二七六），江山（今属浙江）人。应镳次子。度宗咸淳三年（一二六七）进士。恭宗德祐二年，帝被胁北行，应镳不欲从，父子四人俱自尽殉难。事见《宋史》卷四五一《徐应镳传》、清同治《江山县志》卷七。